Wisteria

Ny Wisteria dia vondron-karazana zavamaniry mamony ao amin' ny fianakaviana Fabaceae, zana-pianakaviana Faboideae, ao amin' ny filaharana Fabales, teratany any Atsinanana Indrindra sy any Amerika Avaratra, izay ahitana karazana fito ka hatramin' ny sivy ekena. Zavamaniry mianika matanjaka sy manana ravina foronina fitambarana zana-pelana izy ireo, manintsan-dravina sy manana voniny mitovy endrika amin' ny lolo.

Ambolena ho haingo noho ny vondrom-boniny amin' ny lohataona sy ny vondron-raviny matevina ny sasany. Arakaraka ny karazany sy ny ovan-karazany dia volomparasy na manga na fotsy ny voniny. Miovaova eo amin' ny 10 sm ka hatramin' ny 1 m mahery ny halavan' ny vondrom-boniny ho an' ny Wisteria floribunda var. Macrobotrys. Mamerovero ny karazany sasany. Teratany any Etazonia sy Sina ary Japana izy ireo. Misy poizina ny vihim-boany. Ny Wisteria sinensis, izay mety maniry tsara any Eorôpa Andrefana, no karazana malaza indrindra. Ny karazana hafa mahazatra dia Wisteria floribunda.

 Lisiry ny karazana 
Inty ny lisitry ny karazana ao amin' ny Wisteria araka ny The Plant List (2 Mey 2019):

 Wisteria brachybotrys Siebold & Zucc.
 Wisteria brevidentata Rehder
 Wisteria floribunda (Willd.) DC. 
 Wisteria × formosa Rehder 
 Wisteria frutescens (L.) Poir. 
 Wisteria sinensis (Sims) Sweet 
 Wisteria venusta Rehder & E.H. Wilson
 Wisteria villosa Rehder.

 Jereo koa 

 Glycine
 Pueraria
 Apios
 Neonotonia